Diari Oficial de la Generalitat Valenciana


Sumari del DOGV 3883, del 22-11-2000 (2000/9304)

ORDRE de 10 de novembre de 2000, de la Conselleria de Cultura i Educació, per la qual s'amplia el termini de presentació de justificacions de les ajudes económiques destinades al manteniment d'institucions dedicades a l'atenció de la població menor de quatre anys, dependents de corporacions locals o entitats sense intenció de guany per a l'exercici 2000.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3883

Data del DOGV
:   22-11-2000

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2000/9304


Data del document
:   10-11-2000

Organisme emissor
:   Conselleria de Cultura i Educació

Tipus de document
:   Ordre

Anàlisi jurídica

 Descriptors 

:   * escola infantil
    * suport econòmic
    * administració local
    * ajuda pública
    * guarda de xiquets
    * societat sense fins de lucre

ORDRE de 10 de novembre de 2000, de la Conselleria de Cultura i Educació, per la qual s'amplia el termini de presentació de justificacions de les ajudes económiques destinades al manteniment d'institucions dedicades a l'atenció de la població menor de quatre anys, dependents de corporacions locals o entitats sense intenció de guany per a l'exercici 2000. [2000/Q9304]
  
Per Ordre de 8 de març de 2000, de la Conselleria de Cultura, Educació i Ciència, es van convocar ajudes econòmiques destinades al manteniment d'institucions dedicades a l'atenció de la població menor de quatre anys dependents de corporacions locals o entitats sense intenció de guany per a l'exercici 2000 i es va establir, en l'apartat 2 de la base 11, que el termini màxim per a justificar la subvenció concedida finalitzaria el 15 d'octubre de 2000.
  
Posteriorment, la Conselleria de Cultura i Educació va ampliar el citat termini fins al 31 d'octubre de 2000 per Ordre de 8 de setembre de 2000 (DOGV número 3.838, de 18 de setembre).
  
Això no obstant, esta conselleria considera aconsellable una nova ampliació fins a una data posterior, en la mesura que no perjudica a tercers.
  
Per tot això, i fent ús de les facultats que em conferix l'article 35 de la Llei 5/1983, de 30 de desembre, de Govern Valencià,
  
ORDENE
  
Article únic
  
S'amplia, fins al 30 de novembre de 2000, el termini de què disposen els beneficiaris de les subvencions concedides per tal de presentar-ne les justificacions en la forma establida en la base 11, apartat 1 de l'Ordre de 8 de març de 2000.
  
DISPOSICIÓ FINAL
  
La present ordre entrarà en vigor el mateix dia de la seua publicació en el Diari Oficial de la Generalitat Valenciana, però els efectes seran des de l'endemà de la finalització del termini de presentació de justificacions establit en l'Ordre de 8 de setembre de 2000.
  
València, 10 de novembre de 2000
  
El conseller de Cultura i Educació,